《石门郁曾发游秦归赋赠兼示胡圆表徐导柏二首 其二》
清代·叶燮

去去空山学道装，难忘情处在河梁。劳生岁月宫桥柳，终古人琴断坂霜。

水咽陇头留苦调，花然巷口映诸郎。秦宫汉殿秋原上，饱赠书生一枕长。

作者简介：（1627—1702）江苏吴江人，浙江嘉兴籍，字星期，号已畦。叶绍袁子。康熙九年进士。任江苏宝应知县。十四年，以三藩乱时役重民饥，与巡抚慕天颜不合，被劾罢官。居吴县横山，常出游览四方名胜。精研诗学理论，所作以险怪为工。有《原诗》、《巳畦诗文集》。又摘汪琬文章缺点，著《汪文摘谬》。